PROFF TESTIB: Õmble juuksed soengusse KEVIN.MURPHY SEWING.KIT’iga
Testis: Olga Krõlova-Pihl
MIS JA KELLELE: õmbluskomplekt soengute tegemiseks (kui harjumatult see ka ei kõlaks)
KASUTAMINE: ülimalt uuenduslik toode! Eriti mugav lohakalt sasiste krunnide sättimiseks, näiteks eelnevalt rannalainetesse keeratud või loomulikult laineliste või lokkis juuste puhul. Lisaks fikseerib see turvaliselt ära ka kõige libedamad juuksed, mis oma raskuse tõttu klambrite vahel kuidagi püsida ei soovi. Juukseniitidega sätitud soeng on kindlasti väga vastupidav ja ideaalne nii pruudi- kui lihtsalt pidulike ülespandud soengute tegemiseks. Saavutatud efekt püsib hommikutundideni ja elab edukalt üle tõsised katsumused tugeva tuule või energilise tantsu näol.
BOONUS: niidid on saadaval erinevates värvitoonides: blondidele, pruunidele ja mustadele kiharatele. Suurimaks plussiks on aga see, et juuste lahti harutamiseks piisab sellest, et lõikad niidi pooleks ja tõmbad selle soengust välja.